b'\n_START_ARTICLE_\nHP-10B\n_START_PARAGRAPH_\nHP-10B (s kodnim imenom\xc2\xa0\xc2\xbbErnst\xc2\xab) je \xc5\xa1tudentski finan\xc4\x8dni \xc5\xbeepni kalkulator podjetja Hewlett-Packard. Starej\xc5\xa1i model tega kalkulatorja je bil dober tekmec \xc5\xa1e bolj izpopolnjenemu modelu HP-12C z obrnjenim poljskim zapisom (RPN). Izdelali so ga leta 1989, prodajna cena pa je bila 49,95 $. Prodajali so ga do leta 2000._NEWLINE_HP-10BII je zadnji model te izpeljanke in ima ve\xc4\x8dinoma kozmeti\xc4\x8dne popravke. Ima enako celotno funkcionalnost ter zmanj\xc5\xa1ano \xc5\xa1tevilo o\xc5\xa1tevil\xc4\x8denih pomnilni\xc5\xa1kih registrov od 15 na 10. Zgodnji modeli so bili slabo izdelani, novej\xc5\xa1i pa so bolj\xc5\xa1e kakovosti. Ta model so izdelali leta 2000 in je \xc5\xa1e v prodaji.'